Byrettens dom i sag om spirituskørsel ændres, således at tiltalte straffes med fængsel i 5 måneder
Ret: Østre Landsret (2. instans)
Faggruppe: Straffesag — Tilståelsessag
Sagsemner: Færdsel;

/

UDSKRIFT
AF

ØSTRE LANDSRETS DOMBOG
____________

D O M

Afsagt den 4. marts 2010 af Østre Landsrets 6. afdeling

(landsdommerne Hans Chr. Thomsen, Henrik Gam og Karsten Ahrentoft Nielsen (kst.)).

6. afd. a.s. nr. S-2937-09:

Anklagemyndigheden

mod

Tiltalte

(CPR nr. (Født 1956))

(advokat Henrik Hjortkjær, besk.)

Nykøbing Falster Rets dom af 2. september 2009 (1-1865/2009) er anket af Tiltalte med

påstand om formildelse.

Anklagemyndigheden har påstået stadfæstelse.

Tiltalte har i landsretten om sine personlige forhold nævnt, at disse er uændrede.   

Der er mellem forsvareren og anklagemyndigheden enighed om, at der foreligger to til-

fælde af 8. gangs spirituskørsler til samtidig påkendelse.   

Forsvareren har ikke protesteret mod den stedfundne konfiskation og
førrerretsfrakendelse.



/

- 2 -

Forsvareren har gjort gældende, at der ikke skal ske fuldstændig kumulation, men at

straf-fen bør fastsættes efter et samlet skøn, herunder i lyset af at der har været et

årelangt op-hold i domfældelserne vedrørende tiltaltes spirituskørsler. Forsvareren har på

den beggrund anført, at der højest kan udmåles en straf på fængsel i 4 til 5 måneder.

Anklagemyndigheden har gjort gældende, at der skal ske fuldstændig kumulation og har

i den forbindelse henvist til RM 4/2000 pkt. 6.1.3. vedrørende færdselslovens § 53.

Landsrettens begrundelse og resultat

Da der er tale om to tilfælde af 8. gangs spirituskørsler til samtidig pådømmelse, finder

landsretten, at straffen skal fastsættes efter et samlet skøn, således at der ikke foretages

en absolut sammenlægning af straffene.

Landsretten tillægger det ved udøvelsen af skønnet betydning, at de tidligere domme

ved-rørende spirituskørsler er afsagt over en meget lang årrække, og at der har været et

betyde-ligt tidsinterval mellem de to senest afsagte domme.

På denne baggrund findes den forskyldte straf passende at kunne fastsættes til fængsel i

5 måneder.

I øvrigt stadfæstes dommen.

T h i  k e n d e s  f o r  r e t :

Byrettens dom i sagen mod Tiltalte ændres, således at tiltalte straffes med fængsel i 5

måneder.

Statskassen skal betale sagens omkostninger for landsretten.
(Sign.)